Πριγκίπισσες της Disney

Οι Πριγκίπισσες της Disney είναι ένα franchise πολυμέσων και σειρά παιχνιδιών που ανήκει στην εταιρεία Walt Disney. Δημιουργήθηκε από τον πρόεδρο της Disney Consumer Products Andy Mooney. Το franchise περιλαμβάνει μια σειρά από πρωταγωνίστριες που έχουν εμφανιστεί σε διάφορα franchise της Disney.

Το franchise δεν περιλαμβάνει όλες τις πριγκίπισσες από το σύνολο των μέσων που ανήκουν στην Disney, αλλά αναφέρεται σε επιλεγμένους χαρακτήρες από τις ταινίες κινουμένων σχεδίων της εταιρείας, συμπεριλαμβανομένων των πρωταγωνιστών ταινιών κινουμένων σχεδίων από την Walt Disney Pictures, με δώδεκα χαρακτήρες από την Walt Disney και ένα χαρακτήρα από ταινία της Pixar. Οι πριγκίπισσες είναι: η Χιονάτη, η Σταχτοπούτα, η Αυγή, η Άριελ, η Μπελ, η Γιασμίν, η Ποκαχόντας, η Μουλάν, η Τιάνα, η Ραπουνζέλ, η Μέριντα, η Βαϊάνα και η Ράια.

Οι πριγκίπισσες
Ο επίσημος κανόνας των Πριγκιπισσών της Disney: Γυναίκες πρωταγωνίστριες, οι περισσότερες από τις οποίες έχουν βασιλικούς δεσμούς μέσα στα φανταστικά τους σύμπαντα, από δεκατρείς επιλεγμένες ταινίες της Disney. Στις πριγκίπισσες δόθηκε ένας επίσημος αριθμός στη σειρά franchise με βάση τη χρονολογική σειρά με την οποία κυκλοφόρησαν οι ταινίες τους, ξεκινώντας με τη Χιονάτη ως την πρώτη και πρωτότυπη Πριγκίπισσα της Disney, με τη Σταχτοπούτα να είναι η δεύτερη, ακολουθούμενη από την Αυγή και ούτω καθεξής.
 Χιονάτη - Η Χιονάτη και οι Επτά Νάνοι (1937)

Η Χιονάτη είναι η πρώτη πριγκίπισσα του συνόλου, πρωταγωνίστρια της ταινίας "Η Χιονάτη και οι Επτά Νάνοι", πρώτη μεγάλου μήκους ταινία της Disney. Η Χιονάτη είναι μια όμορφη κοπέλα, με κοντά μαύρα μαλλιά, κόκκινα χείλη και λευκό δέρμα. Αναγκάζεται να ζήσει σε ένα απομακρυσμένο σπίτι με επτά νάνους για να σωθεί από τη διώκτρα της, την κακιά βασίλισσα.

 Σταχτοπούτα - Σταχτοπούτα (1950)

Η δεύτερη πριγκίπισσα, η Σταχτοπούτα είναι ένα καλοκάγαθο κορίτσι που δουλεύει σαν σκλάβα για τη μητριά της και τις δύο ετεροθαλείς αδελφές της. Ωστόσο, χάρη στη νεραϊδονονά της, η Σταχτοπούτα καταφέρνει να γνωρίσει τον πρίγκιπα, τον ερωτεύεται και σύντομα οι δυο τους παντρεύονται.

 Αυγή - Η Ωραία Κοιμωμένη (1959)

Η Αυγή είναι η τρίτη πριγκίπισσα. Όταν ήταν μωρό, μια κακιά νεράιδα τη καταράστηκε να κοιμηθεί για πάντα στα δέκατα έκτα γενέθλιά της. Για να το αποτρέψουν, τρεις καλές νεράιδες την υιοθέτησαν και τη μεγάλωσαν μακριά από το βασίλειο σαν δικό τους παιδί. Ωστόσο η κατάρα εκπληρώθηκε και μόνο το φιλί της αληθινής αγάπης ήταν ικανό να σώσει την Αυγή.

 Άριελ - Η Μικρή Γοργόνα (1989)

Η Άριελ είναι η τέταρτη πριγκίπισσα. Έχει κόκκινα μαλλιά και γαλανά μάτια και είναι γοργονοπριγκίπισσα. Θα ερωτευτεί έναν πρίγκιπα, τον Έρικ, που είναι άνθρωπος. Για να τον πλησιάσει θα ανταλλάξει την ουρά και την υπέροχη φωνή της, για δυο πόδια, μια συμφωνία που έκανε με την εξοστρακισμένη μάγισσα, Ούρσουλα. Στο τέλος, η Ούρσουλα θανατώνεται από τον νεαρό πρίγκιπα, που σώζει την Άριελ καρφώνοντας στην καρδιά της. Η Άριελ και ο Έρικ παντρεύονται και ζουν ευτυχισμένοι.

 Μπελ - Η Πεντάμορφη και το Τέρας (1991)

Η Μπελ είναι η πέμπτη πριγκίπισσα. Τ' όνομά της στα γαλλικά θα πει πεντάμορφη. Η ταινία αυτή, η "Η Πεντάμορφη και το Τέρας", έχει βραβευτεί με Όσκαρ. Η Μπελ είναι Γαλλίδα και πολύ όμορφη, με καστανά μαλλιά και πράσινα μάτια. Θυσιάζει την ελευθερία της για να σώσει τον πατέρα της και βρίσκεται σ' ένα παλάτι, με αντικείμενα που μιλούν και έναν πρίγκιπα που μια μάγισσα τον μεταμόρφωσε σε τέρας.

 Γιασμίν - Αλαντίν (1992)

Η Γιασμίν είναι η έκτη πριγκίπισσα. Έχει μαύρα μαλλιά και καστανά μάτια και θέλει να ζει ελεύθερη, κι ας είναι πριγκίπισσα. Θα το σκάσει από το παλάτι και τότε θα γνωρίσει τον φτωχό Αλαντίν.

 Ποκαχόντας - Ποκαχόντας (1995)

Η Ποκαχόντας είναι η έβδομη πριγκίπισσα. Είναι κόρη ενός αρχηγού μιας φυλής Ινδιάνων. Θα σώσει τον Άγγλο Τζον Σμιθ από τον θάνατο. Στην δεύτερη ταινία, η Ποκαχόντας θα πάει στην Αγγλία, μαζί με τον Τζον Ρολφ, που θα παρουσιαστεί μπροστά στο βασιλιά και θα ανταμώσει ξανά τον Τζον Σμιθ, όμως διαλέγει τον Τζον Ρολφ.

 Μουλάν - Μουλάν (1998)

Η Μουλάν είναι η όγδοη πριγκίπισσα. Είναι ένα αγοροκόριτσο από την Κίνα που ντύθηκε άντρας για να πάει στον πόλεμο, στη θέση του ηλικιωμένου πατέρα της. Τελικά θα πάει στον πόλεμο, με την βοήθεια του Μουσού, ενός μικρού δράκου, και το μικρό γρύλο που φέρνει γούρι, θα πάει να πολεμήσει, όμως θα καταλάβουν πως είναι γυναίκα.

 Τιάνα - Η Πριγκίπισσα και ο Βάτραχος (2009)

Η Τιάνα είναι η ένατη πριγκίπισσα. Είναι η πρώτη μαύρη πριγκίπισσα της Disney. Η Τιάνα παίζει στην ταινία "Η Πριγκίπισσα και ο Βάτραχος" και τ' όνειρό της είναι να ανοίξει εστιατόριο. Η Τιάνα θα φιλήσει έναν πρίγκιπα που μεταμορφώθηκε σε βάτραχο, όμως μεταμορφώθηκε κι αυτή σε βατραχίνα.

 Ραπουνζέλ - Μαλλιά Κουβάρια (2010)

Η Ραπουνζέλ είναι η δέκατη πριγκίπισσα. Η κακιά Γκόθελ την έκλεψε από τους γονείς της για να μείνει πάντα νέα. Η Ραπουνζέλ, μαζί με τον Γιουτζίν, θα πάει να δει τα φανάρια. Η κοπέλα έχει μακριά ξανθά μαλλιά που είναι περίπου 20 μέτρα μάκρος, που θα τα κουρέψει κοντά ο Γιουτζίν για να την σώσει από την Γκόθελ.

 Μέριντα - Brave (2012)

Η Μέριντα είναι η εντέκατη πριγκίπισσα και της αρέσει η τοξοβολία. Έχει κόκκινα σγουρά μαλλιά και γαλανά μάτια. Θα μεταμορφώσει, καταλάθος, την μητέρα της αρκούδα. Στο τέλος, όμως, νίκησε η αγάπη. Είναι η πρώτη πριγκίπισσα που δεν έχει άνδρα.

 Βαϊάνα - Βαϊάνα (2016)

Η Βαϊάνα είναι η δωδέκατη πριγκίπισσα. Είναι η κόρη του αρχηγού του χωριού στο νησί Μοτονούι. Απειλείται το νησί της και επιλέγεται από τον ωκέανο για να πάει στη Τε Φίτι και να την ενώσει με την καρδιά της, μαζί με τον ημίθεο Μάουι. Είναι η δεύτερη πριγκίπισσα που δεν έχει άνδρα.

 Ράια - Η Ράια και ο Τελευταίος Δράκος (2021)

Η Ράια είναι η δέκατη τρίτη πριγκίπισσα. Είναι κόρη του αρχηγού της Καρδιάς της Κουμάντρα Μπέντζα. Η Ράια ρέπει να βρει τον θρυλικό τελευταίο δράκο Σίσου για να σώσει τον διχασμένο κόσμο της πατρίδας της από μια αρπακτική πανούκλα. Καθ' όλη τη διάρκεια του ταξιδιού της, η Ράια διασχίζει τα διάφορα βασίλεια της Κουμάντρα, έχοντας στο πλευρό της μια ασυνήθιστη ομάδα φίλων. Είναι η τρίτη πριγκίπισσα χωρίς άνδρα.

Πρώην πριγκίπισσες

 Τίνκερμπελ - Πίτερ Παν (1953)

Το όνομα της Τίνκερμπελ προήλθε από το γεγονός ότι αρχικά ήταν μια νεράιδα που έφτιαχνε κατσαρόλες και βραστήρες, ακριβώς όπως μια τενεκεδοποιός. Η Tinker Bell είναι γνωστή για το ράντισμα της σκόνης pixie τριγύρω και πράγματι, η pixie dust έχει γίνει συνώνυμη με τα μαγικά γεγονότα σε όλο τον κόσμο του Walt Disney.

 Εσμεράλδα - Η Παναγία των Παρισίων (1996)

Η Εσμεράλδα είναι μια νεαρή Γαλλίδα τσιγγάνα. Pαρουσιάζεται ευγενική, συμπονετική, ανεξάρτητη και έξυπνη τσιγγάνα, που προτίθεται να βοηθήσει όσους χρειάζονται. Η μεγαλύτερη ευχή της Εσμεράλδα είναι να δει άτομα στο περιθώριο όπως ο Κουασιμόδος και άλλοι τσιγγάνοι να τους αποδεχτεί η κοινωνία και να τους συμπεριφέρονται σαν άνθρωποι.

Πιθανές μελλοντικές πριγκίπισσες

 Έλσα - Ψυχρά κι Ανάποδα (2013)
 Άννα - Ψυχρά κι Ανάποδα (2013)
 Μίραμπελ - Ενκάντο: Ένας Κόσμος Μαγικός (2021)

Οι πριγκίπισσες από σειρές κινουμένων σχεδίων
 Σοφία - Σοφία, η πριγκίπισσα (2013-2018)
 Έλενα - Η Έλενα του Άβαλορ (2016-2020)

Βραβεία και αναγνώριση
Από το 2021, τέσσερις ταινίες Disney Princess έχουν επιλεγεί για διατήρηση στο Εθνικό Μητρώο Ταινιών από τη Βιβλιοθήκη του Κογκρέσου ως «πολιτιστικά, ιστορικά ή αισθητικά σημαντικές»:

 Η Χιονάτη και οι επτά νάνοι (1937, προστέθηκε το 1989)

 Beauty and the Beast (1991, προστέθηκε το 2002)

 Cinderella (1950, προστέθηκε το 2018)

 Sleeping Beauty (1959, προστέθηκε το 2019)

Παραπομπές

Εξωτερικοί σύνδεσμοι 

 https://disneyprincess.fandom.com/wiki/List_of_Disney_Princesses

Εμπορικά σήματα της Disney
Disney (χαρακτήρες)